Translate the text from Welsh to English.



 
Bob blwyddyn yn y Deyrnas Unedig mae mwy na 30,000 o bobl yn dioddef ataliad y galon y tu allan i'r ysbyty, ac mae’r cyfraddau goroesi mor isel ag 1 mewn 10\. Gyda chymorth £586,000 o gyllid gan Lywodraeth Cymru dros ddwy flynedd, mae Achub Bywydau Cymru yn dod â phartneriaid o'r sector cyhoeddus a'r trydydd sector yng Nghymru ynghyd \- gan gynnwys GIG Cymru, y gwasanaethau brys, awdurdodau lleol, ac elusennau cymorth cyntaf a'r galon. Ei nod yw gwella ymwybyddiaeth y cyhoedd o risgiau ataliad y galon y tu allan i'r ysbyty, gan annog mwy o bobl i ddysgu sgiliau CPR a diffibrilio fel eu bod wedi’u paratoi’n well i gamu i’r adwy a cheisio achub bywyd.  


Mae ymchwil newydd sy'n cael ei gyhoeddi heddiw gan Lywodraeth Cymru fel sail i waith Achub Bywydau Cymru, 'Archwilio gwybodaeth y cyhoedd, agweddau ac ymddygiadau’r cyhoedd ynghylch pobl gyffredin sydd yn y fan a’r lle yn rhoi CPR ac yn defnyddio diffibriliwr mewn amgylchiadau ataliad y galon y tu allan i’r ysbyty' yn awgrymu na fyddai llawer o bobl sydd wedi cael hyfforddiant CPR yn teimlo'n hyderus yn ei ddefnyddio (48%). Dywedodd bron i hanner y rhai a holwyd (47%) na fyddent barod i geisio defnyddio techneg CPR ar rywun gan eu bod yn ofni y byddent yn gwneud y sefyllfa yn waeth. Mae hyn yn cyd\-fynd â chanlyniadau arolwg One Poll ym mis Chwefror 2019, wnaeth ganfod na fyddai 30% o oedolion sydd wedi cael hyfforddiant CPR yn ei ddefnyddio pe byddent yn gweld rhywun yn dioddef ataliad y galon. 


Ymunodd y Gweinidog Iechyd Vaughan Gething â chwaraewyr Dinas Caerdydd Will Vaulks, Sean Morrison a Callum Patterson, y rheolwr Neil Warnock a meddyg y tîm Len Nokes yn y digwyddiad heddiw yn Stadiwm Dinas Caerdydd. Bu farw merch Mr Nokes, Claire wedi iddi ddioddef ataliad y galon yn 2016, yn 25 oed. Estynnwyd gwahoddiad i grŵp o ddisgyblion o Ysgol Uwchradd Fitzalan i ddysgu technegau CPR hefyd, ochr yn ochr â'r chwaraewyr. 


Roedd y digwyddiad yn cyd\-daro â Diwrnod Adfywio’r Galon, cynllun blynyddol dan arweiniad y Cyngor Dadebru (y DU) mewn partneriaeth â Sefydliad Prydeinig y Galon, y Groes Goch Brydeinig, Ambiwlans Sant Ioan a Gwasanaethau Ambiwlans y GIG i dynnu sylw at yr angen am sgiliau CPR sy'n achub bywydau.


Dywedodd Vaughan Gething, y Gweinidog Iechyd a Gwasanaethau Cymdeithasol:



> Yn anffodus mae llawer o deuluoedd yn gwybod bod y tebygrwydd o oroesi ataliad y galon yn y gymuned \- hynny yw, nid yn yr ysbyty \- yn isel iawn. Rydym angen i fwy o bobl wybod beth i'w wneud a bod â'r hyder i weithredu i achub bywyd. Ni all unrhyw un ohonom ragweld pa bryd y gallem fod yn y sefyllfa hon a allai olygu'r gwahaniaeth rhwng bywyd neu farwolaeth i rywun. Does dim amheuaeth bod unrhyw gynllun sy'n helpu i hybu gallu ein cymunedau ar draws Cymru i achub bywydau a gwella'r gyfradd oroesi yn rhywbeth da iawn.


Dywedodd Cyfarwyddwr Gweithredol a Phrif Weithredwr Clwb Pêl\-droed Dinas Caerdydd, Ken Choo:



> Mae'n bleser gennym fedru parhau i gefnogi'r achosion y mae Len Nokes yn gweithio mor galed drostynt er cof am Claire, yn enwedig gwaith Achub Bywydau Cymru yr wythnos hon. Rwy'n gobeithio y bydd y profiadau a gaiff y rhai sy'n bresennol yn helpu i hybu neges Achub Bywydau Cymru ymhellach, ac o ganlyniad yn achub bywydau.


Dywedodd Dr Brendan Lloyd, Cyfarwyddwr Meddygol Ymddiriedolaeth GIG Gwasanaethau Ambiwlans Cymru:



> Mae pob eiliad yn cyfrif pan fydd rhywun yn dioddef o ataliad y galon. Maent angen triniaeth CPR gan y rhai o'u cwmpas, a fydd yn aml iawn yn aelodau o'u teulu, eu cydweithwyr neu'r cyhoedd sy'n digwydd bod wrth law. Yn ogystal â thriniaeth CPR o safon, efallai y bydd angen trin y claf â diffibriliwr. Nid yw llawer o bobl yn sylweddoli bod siawns person i oroesi yn lleihau 10% bob munud y bydd triniaeth CPR yn cael ei ohirio. Gall y sgìl hwn yn llythrennol olygu'r gwahaniaeth rhwng bywyd a marwolaeth, ac rydym yn annog pawb i'w ddysgu.







Translation:


 
Each year in the UK there are over 30,000 out\-of\-hospital cardiac arrests, with the survival rate as low as 1 in 10\. Backed by £586,000 of Welsh Government funding over 2 years, Save A Life Cymru is bringing together partners from across the public and third sectors in Wales \- including NHS Wales, the emergency services, local authorities, first\-aid and heart charities. Its aim is to raise public awareness of the risks of out\-of\-hospital cardiac arrest, encouraging more people to gain skills in CPR and defibrillation and be better equipped to intervene to save a life.


New research published today by Welsh Government to inform Save A Life Cymru’s work, ‘Exploring public knowledge, attitudes and behaviours towards bystander CPR and defibrillation in circumstances of Out\-of\-Hospital Cardiac Arrest’, suggests that many people who are CPR trained would not feel confident in administering it (48%). Almost half of those surveyed (47%) said they would not intervene to give bystander CPR due to a fear of making the situation worse. This chimes with the results of a February 2019 One Poll survey which found that 30% of CPR\-trained adults would not administer it if they saw someone in cardiac arrest.


Health Minister Vaughan Gething joined Cardiff City players Will Vaulks, Sean Morrison and Callum Patterson, manager Neil Warnock and team doctor Len Nokes at today’s event at Cardiff City Stadium. Mr Nokes’ daughter Claire suffered a cardiac arrest in 2016 and later died aged 25\. A group of pupils from nearby Fitzalan High School were also invited to learn CPR techniques alongside the players.


The event coincided with Restart A Heart Day, an annual initiative led by the Resuscitation Council (UK) in partnership with The British Heart Foundation, British Red Cross, St John Ambulance and NHS Ambulance Services to highlight the need for lifesaving CPR skills.


Welsh Government Minister for Health and Social Services Vaughan Gething said:



> Sadly many families know only too well that the chance of surviving a cardiac arrest in the community \- that is, not in hospital \- is very low. We need more people to know what to do, and to have the confidence to take action to save a life. None of us can predict when we might find ourselves in this life or death situation. Any initiative that helps boost the lifesaving capability of our communities across Wales and improve the survival rate has to be a very good thing.


Cardiff City FC Executive Director \& CEO, Ken Choo:



> We’re very pleased to be able to continue our support of the causes Len Nokes is working so hard for in memory of Claire, in particular the work of Save A Life Cymru this week. I hope that the experiences those attending will encounter will help further Save A Life’s message and ultimately save lives.


Dr Brendan Lloyd, Medical Director at the Welsh Ambulance Services NHS Trust, said:



> Every second counts when someone goes into cardiac arrest. They need immediate CPR from those around them who will often be family members, colleagues or passers\-by. As well as good quality CPR, the patient may need to be treated with a defibrillator. Many people don’t realise that a person’s chance of survival decreases by 10% every minute that CPR is delayed. Having this skill can literally mean the difference between life and death, and we would urge everybody to learn it.